Πάτρα, 24-11-2020

Σας ενημερώνουμε ότι

από Τετάρτη **25 Νοεμβρίου** έως και Δευτέρα **30 Νοεμβρίου 2020**

θα γίνει υποβολή της Αίτησης- Δήλωσης των μαθητών/μαθητριών που επιθυμούν να λάβουν μέρος στις Πανελλαδικές εξετάσεις των ΓΕΛ έτους 2021.

**Παρακαλούμε ενημερωθείτε για τη διαδικασία.**

 **ΕΠΙΣΗΜΑΝΣΕΙΣ**

* Η Αίτηση-Δήλωση θα υποβληθεί πρώτα ΜΟΝΟ από τους μαθητές/ριες τελευταίας τάξης ΓΕΛ
* - σε επόμενο στάδιο από τους αποφοίτους.
* Η Αίτηση - Δήλωση για συμμετοχή στις πανελλαδικές εξετάσεις υποβάλλεται/αποστέλλεται μέσω **ηλεκτρονικού ταχυδρομείου** ( e-mail ) από τους μαθητές/ριες στα Λύκεια.
* Σε περίπτωση που κάποιος μαθητής/ρια θελήσει εντός του διαστήματος υποβολής της Α- Δ, να τροποποιήσει την Α-Δ που υπέβαλε/απέστειλε, τότε θα πρέπει να στείλει νέα Α-Δ με την ένδειξη «ΝΕΑ ΑΙΤΗΣΗ-ΔΗΛΩΣΗ» με τον ίδιο ακριβώς τρόπο, ζητώντας την τροποποίηση της προηγούμενης.
* Οι μαθητές/ριες δηλώνουν υποχρεωτικά την Ομάδα Προσανατολισμού που ήδη έχουν επιλέξει και παρακολουθούν. Αν πρόκειται για μαθητές της Ομάδας Προσανατολισμού Θετικών Σπουδών και Σπουδών Υγείας τότε αυτοί δηλώνουν υποχρεωτικά ως τέταρτο μάθημα το μάθημα που έχουν επιλέξει και παρακολουθούν, δηλαδή είτε το μάθημα των Μαθηματικών προκειμένου να έχουν πρόσβαση στις Σχολές και στα Τμήματα του 2ου Επιστημονικού Πεδίου, είτε το μάθημα της Βιολογίας προκειμένου να έχουν πρόσβαση στις Σχολές και στα Τμήματα του 3ου Επιστημονικού Πεδίου
* οι μαθητές/ριες υποβάλλουν (αποστέλλουν με e-mail) την Αίτηση-Δήλωση στο Λύκειό τους **χωρίς δικαιολογητικά**. Με νεότερες οδηγίες αργότερα θα ελεγχθεί η ορθή καταχώριση των στοιχείων μόνο με την επίδειξη ταυτότητας (ελληνικής ή ξένης) / διαβατηρίου (ελληνικού ή ξένου) ή άλλου επίσημου εγγράφου αποδεικτικού της ταυτοπροσωπίας τους.
* Η υποβολή της Αίτησης - Δήλωσης είναι **καθοριστική και δεσμευτική.**

**ΣΧΟΛΕΣ ΜΕ ΕΙΔΙΚΑ ΜΑΘΗΜΑΤΑ**

* Υποψήφιος/α που, αν και στην Αίτηση-Δήλωση **δεν δήλωσε επιθυμία** για Στρατιωτικές

 Σχολές, Αστυνομικές Σχολές, Σχολές Πυροσβεστικής Ακαδημίας, Σχολές του Λιμενικού

Σώματος και Σχολές της Ακαδημίας του Εμπορικού Ναυτικού, **μπορεί τελικά να είναι**

**υποψήφιος/α για αυτές**, αρκεί να ακολουθήσει τη διαδικασία που ορίζεται στις αντίστοιχες προκηρύξεις των αρμόδιων Υπουργείων.

* Υποψήφιος/α που με την Αίτηση-Δήλωση **δεν δήλωσε εξέταση σε ειδικό μάθημα, δεν**

**θα μπορέσει να εξεταστεί σε αυτό.**

* Αν δήλωσε εξέταση σε ειδικό μάθημα και τελικά δεν εξεταστεί, απλώς θα αποκλειστεί από τα Τμήματα που απαιτούν εξέταση σε αυτό.
* Υποψήφιος για τα **ΤΕΦΑΑ πρέπει να δηλώσει υποχρεωτικά το στοιχείο 19.γ)6)** που εμφανίζεται στο έντυπο της Αίτησης Δήλωσης για να μπορέσει να υποβάλει σχετική αίτηση στις επιτροπές Υγειονομικής εξέτασης και πρακτικής δοκιμασίας που θα πληροφορηθεί από το σχολείο του την περίοδο των εξετάσεων και να συμμετάσχει στα αγωνίσματα για τα ΤΕΦΑΑ.

**ΜΟΥΣΙΚΑ ΤΜΗΜΑΤΑ**

* Υποψήφιοι/ες που ενδιαφέρονται για τα 3 Μουσικά Τμήματα, **υποβάλλουν-αποστέλλουν επιπλέον την Αίτηση-Υπεύθυνη Δήλωση** για τα 3 Μουσικά Τμήματα με την ειδική διαδικασία εισαγωγής.

 **ΥΠΟΨΗΦΙΟΙ ΜΕ ΑΝΑΠΗΡΙΑ ΚΑΙ ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ ΤΜΗΜΑΤΑ**

* Οι μαθητές/ριες με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες υποβάλλουν/αποστέλλουν την Αίτηση-Δήλωση για συμμετοχή στις πανελλαδικές εξετάσεις από 25 ως 30 Νοεμβρίου στο Λύκειό τους, χωρίς δικαιολογητικά, όπως όλοι οι μαθητές.
* Σε **μεταγενέστερο χρόνο** που θα γνωστοποιηθεί με νεότερη εγκύκλιο από την υπηρεσία μας, αυτοί οι μαθητές θα υποβάλουν στα Λύκειά τους επιπλέον αίτηση η οποία θα εκφράζει την επιθυμία τους για προφορική ή γραπτή εξέταση κατά περίπτωση καθώς και τα σχετικά δικαιολογητικά.

 **ΜΑΘΗΤΕΣ/ΡΙΕΣ ΜΕ ΣΟΒΑΡΕΣ ΠΑΘΗΣΕΙΣ (5% ΧΩΡΙΣ ΕΞΕΤΑΣΕΙΣ)**

* Οι μαθητές/ριες ΓΕΛ - πάσχοντες από σοβαρές παθήσεις θα πρέπει να πιστοποιηθούν από τις ειδικές επταμελείς επιτροπές του Ν.3794/2009 (ΦΕΚ 156 Α').
* Για την διαδικασία αυτή **θα ακολουθήσει νεότερη εγκύκλιος** από την υπηρεσία μας. Οι υποψήφιοι/ες αυτοί υποβάλλουν απευθείας διαφορετικό μηχανογραφικό δελτίο για το 5% των θέσεων εισακτέων με κριτήριο το βαθμό του απολυτηρίου τους, το οποίο ούτως ή άλλως αποκτάται ενδοσχολικά, για όλους τους μαθητές/ριες.

 • Αν ωστόσο κάποιος από τους μαθητές/ριες με σοβαρές παθήσεις επιθυμεί τη συμμετοχή του **και** στις πανελλαδικές εξετάσεις, υποβάλλει Αίτηση-Δήλωση και συμμετέχει κανονικά και στις πανελλαδικές εξετάσεις.

**ΔΙΑΔΙΚΑΣΙΑ ΥΠΟΒΟΛΗΣ:**

* Ο/Η υποψήφιος/α κατεβάζει και αποθηκεύει το αρχείο της Αίτησης - Δήλωσης στον υπολογιστή του.
* Στη συνέχεια το συμπληρώνει με όποιο πρόγραμμα επεξεργασίας κειμένου διαθέτει.
* Τέλος το αποστέλλει συμπληρωμένο (μόνο τα γκρι στοιχεία) ηλεκτρονικά (με e-mail), μέσα στην προβλεπόμενη προθεσμία 25-30 Νοεμβρίου 2020 στο Λύκειο που φοιτά.
* Στη συνέχεια καταχωρίζονται τα στοιχεία του μαθητή/ριας, όπως τα συμπλήρωσε ο/η ενδιαφερόμενος/η, ακολουθώντας τις οδηγίες του προγράμματος.
* Κατόπιν, εκτυπώνονται δύο αντίγραφα της Αίτησης - Δήλωσης (μόνο η πρώτη σελίδα).
* Με νεότερες οδηγίες αργότερα, ο/η μαθητής/ρια ελέγχει με προσοχή την ορθότητα των στοιχείων και ότι αυτά συμφωνούν απόλυτα με το υπόδειγμα του εντύπου που είχε αρχικά συμπληρώσει και υπογράφει και τα δύο αντίγραφα, τα οποία υπογράφονται και σφραγίζονται και από το Διευθυντή/ρια του Λυκείου.
* Ένα αντίγραφο από αυτά κρατά ο μαθητής/ρια μέχρι το τέλος των εξετάσεων και ένα ο Διευθυντής/ρια του Λυκείου.
* Μετά την υπογραφή του μαθητή/ριας και του Διευθυντή/ριας, η Αίτηση-Δήλωση δεν αλλάζει και έχει ήδη οριστικά καταχωριστεί ηλεκτρονικά στο σύστημα myschool.

**Από τη Δνση του Σχολείου**